Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2000/0575 lopull. - COD 98/0265 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI yhteisön rautateiden kehittämisestä annetun neuvoston direktiivin 91/440/ETY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Ehdotuksen taustaa Komissio antoi 22. heinäkuuta 1998 ehdotuksen neuvoston direktiiviksi yhteisön rautateiden kehittämisestä annetun direktiivin 91/440/ETY [1] muuttamisesta [2]. [1] Neuvoston direktiivi 91/440/ETY, annettu 29. heinäkuuta 1991 (EYVL L 237, 24.8.1991, s. 25). [2] KOM(1998) 480 lopullinen, 22.7.1998. Komissio toimitti ehdotuksen neuvostolle 29. syyskuuta 1998 [1998/0265 (COD)]. Ehdotuksen tarkoituksena oli selventää infrastruktuurinpidon ja liikennepalvelujen kirjanpitojen erottamista toisistaan, erottaa toisistaan henkilö- ja tavaraliikennepalvelujen kirjanpidot sekä varmistaa, että infrastruktuurin käyttöä sääntelevät sellaiset elimet tai yritykset, jotka eivät itse harjoita rautatieliikennettä. Lisäksi ehdotuksella pyrittiin selventämään valtion tehtävää rautatieinfrastruktuurin tarjoajana. Euroopan parlamentti hyväksyi ehdotuksen 10. maaliskuuta 1999 pitämässään täysistunnossa tehtyään siihen tarkistuksia. Amsterdamin sopimuksen tultua voimaan 1. toukokuuta 1999 parlamentin oli hyväksyttävä ehdotuksen ensimmäinen käsittely uudelleen. Se hyväksyi lopulta komission ehdotuksen 15. syyskuuta 1999 pitämässään täysistunnossa. Talous- ja sosiaalikomitea antoi lausuntonsa [3] 26. toukokuuta 1999 ja alueiden komitea oman lausuntonsa [4] 18. marraskuuta 1999. [3] EYVL C 209, 22.7.1999, s. 22. [4] EYVL C 57, 29.2.2000, s. 40. Komissio antoi muutetun ehdotuksen 25. marraskuuta 1999 ottaen huomioon ehdotuksen ensimmäisen käsittelyn parlamentissa. Neuvosto pääsi ehdotusta koskevan yhteisen kannan vahvistamisesta poliittiseen yksimielisyyteen 9. ja 10. joulukuuta 1999 pitämässään kokouksessa. Neuvosto vahvisti 28. maaliskuuta 2000 pitämässään kokouksessa yhteisen kannan [5], joka esiteltiin Euroopan parlamentille sen täysistunnossa 13. huhtikuuta 2000. [5] EYVL C , s. Euroopan parlamentti hyväksyi yhteisen kannan 5. heinäkuuta 2000 pitämässään täysistunnossa tehtyään siihen tarkistuksia. 2. Komission ehdotuksen taustaa Huomautus: Tässä tiedonannossa käsitelty ehdotus kuuluu infrastruktuuripakettiin, joka koostuu seuraavista ehdotuksista [6]: ehdotus neuvoston direktiiviksi yhteisön rautateiden kehittämisestä annetun direktiivin 91/440/ETY [7] muuttamisesta, ehdotus neuvoston direktiiviksi rautatieyritysten toimiluvista annetun direktiivin 95/18/EY [8] muuttamisesta ja ehdotus neuvoston direktiiviksi rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta. [6] KOM(1998) 480 lopullinen, 22.7.1998. [7] Neuvoston direktiivi 91/440/ETY, annettu 29. heinäkuuta 1991 (EYVL L 237, 24.8.1991, s. 25). [8] EYVL L 143, 27.6.1995, s. 70. Komission alkuperäisenä tarkoituksena oli ainoastaan selventää vallitsevaa oikeudellista tilannetta siten, että infrastruktuurinpitoon ja liikenteen harjoittamiseen liittyvä toiminta erotetaan selvästi toisistaan. Markkinoiden avaamisesta se oli antanut erillisen ehdotuksen [9] vuonna 1995. [9] Ehdotus neuvoston direktiiviksi yhteisön rautateiden kehittämisestä annetun direktiivin 91/440/ETY muuttamisesta (KOM(1995) 337 lopullinen). 3. Tekstiin tehdyt muutokset neuvoston yhteiseen kantaan [10] nähden [10] Numerointi ja tarkistusten järjestys ovat samat kuin dokumentissa A5-173/2000 (Euroopan parlamentin 5.7.2000 pitämän istunnon pöytäkirja, väliaikainen painos). 3.1. Hylätyt tarkistukset 3.1.1. Käyttöoikeudet ja markkinoiden avaaminen Tarkistukset 25 (johdanto-osan 5 kappale), 26 (johdanto-osan uusi 13 a kappale), 12 (yhteisen kannan 1 artiklan 11 kohta, joka koskee direktiivin 91/440/ETY 10 artiklan 3 kohtaa), 15 (yhteisen kannan 1 artiklan 11 kohta, joka koskee direktiivin 91/440/ETY 10 artiklan uutta 6 b kohtaa) ja 16 (yhteisen kannan 1 artiklan 11 kohta, joka koskee 10 artiklan uutta 6 c kohta) Komissio on aina yrittänyt tehdä selväksi, että yksi sen liikennepolitiikan perimmäisistä tavoitteista on saattaa päätökseen sisämarkkinoiden toteuttaminen myös liikenteen alalla. Komissio on tietoinen siitä, että tarjotut palvelut määräävät sen, vaatiiko asianmukaisen palvelun tarjoaminen asiakkaille rautatieyritysten välistä yhteistyötä vai auttaako rautatieyritysten välinen kilpailu parantamaan tarjottujen palvelujen asiakasläheisyyttä. Komission mielestä neuvostossa saavutettu kompromissi, joka käsittää Euroopan laajuisen rautateiden rahtiliikenneverkon ja kaikkien sen osatekijöiden (satamien, karttojen, syöttölinjojen, vaihtoehtoisten linjojen jne.) määrittelemisen, on merkittävä edistysaskel. Komissio on myös tietoinen poliittisesta panostuksesta, jota vaaditaan tässä yhteydessä joiltakin jäsenvaltioilta. Komissio on tyytyväinen siihen, että Euroopan parlamentti on komission kanssa samaa mieltä liikennepolitiikan perimmäisistä tavoitteista. Komissio haluaa kuitenkin tukea neuvostossa saavutettua kompromissia ja on sitä, mieltä, että markkinoiden avaaminen on toteutettava Euroopan laajuisen rautateiden rahtiliikenneverkon avulla. Tämän vuoksi komissio hylkää kyseisen tarkistuksen. 3.1.2. Eri jäsenvaltioita koskevat poikkeukset Tarkistukset 4 (johdanto-osan 13 kappale) ja 18 (yhteisen kannan 1 artiklan 17 kohta, joka koskee 14 a artiklaa) Komissio on Euroopan parlamentin kanssa samaa mieltä siitä, että "sama laki kaikille" -periaatetta olisi sovellettava aina kun se on mahdollista, mutta katsoo, että ehdotetut poikkeukset ovat tarkoin punnittuja ja oikein suhteutettuja. Komissio haluaa korostaa, että poikkeukset ovat voimassa rajoitetun ajan. Tämän vuoksi komissio hylkää kyseisen tarkistuksen. 3.1.3. Julkisen palvelun velvoitteiden noudattamisen valvonta Tarkistus 19 (liitteessä II oleva uusi neljäs luetelmakohta) Komission mielestä pitäisi välttää sekoittamasta toisiinsa julkisen palvelun velvoitteiden noudattamatta jättämistä ja direktiivin 91/440/ETY perimmäistä tarkoitusta, joka on yhteisön rautatieliikenteen elvyttäminen, minkä vuoksi se hylkää tarkistuksen 19. 3.2. Hyväksytyt tarkistukset Komissio hyväksyy tarkistukset 3 (johdanto-osan kappale 10), 9 (yhteisen kannan 1 artiklan 7 kohta, joka koskee direktiivin 91/440/ETY 6 artiklan 5 kohtaa), 11 (yhteisen kannan 1 artiklan 8 kohta, joka koskee direktiivin 91/440/ETY 7 artiklan 5 kohtaa), 13 (yhteisen kannan 1 artiklan 11 kohta, joka koskee direktiivin 91/440/ETY 10 artiklan 4 kohdan ensimmäistä alakohtaa), 14 (yhteisen kannan 1 artiklan 11 kohta, joka koskee direktiivin 91/440/ETY 10 artiklan uutta 6 a kohtaa) ja 17 (yhteisen kannan 1 artiklan 13 kohta ja V a jakso) ja on erityisen tyytyväinen tarkistukseen 8 (yhteisen kannan 1 artiklan 7 kohta, joka koskee direktiivin 91/440/ETY 6 artiklan 4 kohtaa). 4. Yhteenveto EY:n perustamissopimuksen 250 (2) artiklan mukaisesti komissio tarkistaa ehdotuksensa ylläolevan mukaisesti.